《以野狸饷石末公因侑以诗》
明代·刘基

野狸性狡猾，夜动昼则潜。
絷之笼槛中，耳弭口不呥。
当其得意笼，足爪长且銛。
跳踉逞俊捷，攫噬靡有餍。
贫家养一鸡，冀用易米盐。
尔黠弗自食，寻声窃窥觇。
破栅舔肉血，淋漓汗毛髯。
老幼起顿足，心如刺刀镰。
东邻借筌蹄，西邻呼猲猃。
系饵翳丛灌，设伏抽阴钤。
彼机倏已发，此欲方未丱。
丝绳急缠绕，四体如黐粘。
野人大喜慰，不敢私烹罝。
持来请科断，数罪施剜帟。
使君镇方面，残贼职所歼。
械送致麾下，束缚仍加钳。
腥膏忝污钺，膻胔或可醃。
芼芳和糟酱，颁赐警不廉。
黄雀利螳螂，碎首泥涂沾。
乌鸦殉腐肉，喷墨身受淹。
此物亦足戒，申章匪虚讠冉。

作者简介：刘基（1311年7月1日－1375年5月16日）字伯温，谥曰文成，元末明初杰出的军事谋略家、政治家、文学家和思想家，明朝开国元勋，汉族，浙江文成南田（原属青田）人，故笼人称他刘青田，明洪武三年（1370）封诚意伯，人们又称他刘诚意。武宗正德九年追赠太师，谥号文成，后人又称他刘文成、文成公。他以神机妙算、运筹帷幄著称于世。刘伯温是中国古代的一位传奇人物，至今在中国大陆、港澳台乃至东南亚、日韩等地仍有广泛深厚的民间影响力。